สังคมข่าวหุ้น
*ดัชนีร่วงลงใกล้แตะ 1,300 จุด แต่นักวิเคราะห์ต่างมองว่า ไม่น่าหลุด และมีแนวรับสำคัญทางเทคนิคบริเวณ 1,306 จุด พร้อมกับให้จับตา “พี่กอง” ที่มักจะเข้ามาเก็บหุ้นที่ระดับดัชนีนี้อยู่หลายครั้ง ส่วนรอบนี้ก็คาดว่าจะเก็บเช่นกัน แต่ต้องมาลุ้นกันว่า กระสุนของพี่กองยังเหลืออีกเยอะไหม เพราะจากต้นปี ซื้อไปแล้ว 68,797 ล้านบาท
30 ก.ค. 2563

คาเฟอีน
*ดัชนีร่วงลงใกล้แตะ 1,300 จุด แต่นักวิเคราะห์ต่างมองว่า ไม่น่าหลุด และมีแนวรับสำคัญทางเทคนิคบริเวณ 1,306 จุด พร้อมกับให้จับตา “พี่กอง” ที่มักจะเข้ามาเก็บหุ้นที่ระดับดัชนีนี้อยู่หลายครั้ง ส่วนรอบนี้ก็คาดว่าจะเก็บเช่นกัน แต่ต้องมาลุ้นกันว่า กระสุนของพี่กองยังเหลืออีกเยอะไหม เพราะจากต้นปี ซื้อไปแล้ว 68,797 ล้านบาท
*ทุนธนชาต TCAP ของเฮียสมเจตน์ หมู่ศิริเลิศ ราคายืนแข็งมาก หลังประกาศจ่ายเงินปันผลระหว่างกาล 1.20 บาทต่อหุ้น (จากกำไรสะสมที่มีอยู่กว่า 5 หมื่นล้านบาท)  ขึ้นเครื่องหมาย XD แบบสายฟ้าแลบ!! วันที่ 11 ส.ค.นี้ ล่าสุด ราคาหุ้นพลิกกลับขึ้นมาบวก 2.00 บาทปิด 34.7 บาท เปลี่ยนแปลง +6.11% แบบว่า ราคาไม่ย่อตัวลงตามภาวะตลาดเลย  นี่ก็ถือว่าเป็นหุ้นที่มีจุดเด่นหรือปัจจัยบวกแบบเฉพาะตัว ส่วนก่อนหน้านี้เมื่อ เม.ย. 2563 ได้จ่ายปันผลระหว่างกาลไปแล้ว 1.80 บาท และเมื่อรวมกับล่าสุด 1.20 บาท หรือคิดเป็น Dividend Yield ของงวดครึ่งปีแรก 9.2%
*DELTA  บมจ.เดลต้า อีเลคโทรนิคส์ (ประเทศไทย) ราคาหุ้นพุ่งชนซิลลิ่งเป็นวันที่ 2 ติดต่อกัน หลังแจ้งผลประกอบการงวดไตรมาส 2/2563 ออกมามีกำไรสุทธิ  2.02 พันล้านบาท เพิ่มขึ้น 132% มากกว่าที่นักวิเคราะห์คาดการณ์กันไว้ ส่วนราคาหุ้นที่วิ่งขึ้นมา ถือว่ามากกว่าเป้าหมายของหลายโบรกฯ แล้ว ส่วนโบรกฯ ที่ให้เป้าราคาสูงสุดมีอยู่ 2 แห่ง คือ บล.หยวนต้า และ บล.ดีบีเอสฯ ที่ระดับ 120.00 บาท เท่ากันพอดี ดังนั้น วันนี้ ต้องระวังแรงขายทำกำไรออกมา
*หุ้นกลุ่มธนาคารพาณิชย์ ราคายังไม่ฟื้นตัว (ทางเทคนิค) ล่าสุด วานนี้ ร่วงลงต่อ นำโดยแบงก์ใหญ่ 4 แห่ง BBL, KBANK, KTB และ SCB  แต่ต้องจับตาเป็นพิเศษ คือ BBL เพราะแม้ราคาจะลงมาแต่แนวรับสำคัญ 100.00 บาท ยังรับได้เหนียวแน่น อย่างวานนี้ลงมาลึกสุด 99.75 บาท แต่ก็ขึ้นมาปิดที่ระดับ 100.00 บาทได้พอดี ขณะที่ BBL ยังเป็นหุ้นเด่นในมุมมองของนักวิเคราะห์เกือบทุกสำนัก ดังนั้น หากราคาลงมาต่ำกว่าร้อย จะเห็นแรงเข้ามารับซื้อจำนวนมาก ส่วนราคาหุ้นที่เป็น IAA Consensus Target Price อยู่ที่ 129.00 บาทต่อหุ้
*มีรายงานข่าวเข้ามาช่วงหัวค่ำว่า พล.อ.ประยุทธ์ จันทร์โอชา นายกรัฐมนตรี ได้นำรายชื่อคณะรัฐมนตรี (ครม.) ชุดใหม่ขึ้นทูลเกล้าฯ ถวาย แล้ว ตั้งแต่เมื่อวานนี้ โดยเสนอแต่งตั้งคนนอกคือ ปรีดี ดาวฉาย เป็นรองนายกรัฐมนตรี ควบตำแหน่ง รมว.คลัง สุพัฒนพงษ์ พันธ์มีเชาว์ เข้ามารับตำแหน่ง รมว.พลังงาน
*ส่วนตำแหน่งรัฐมนตรีโควตาพรรค พปชร. ประกอบด้วย อนุชา นาคาศัย  เป็น รมต.ประจำสำนักนายกรัฐมนตรี สุชาติ ชมกลิ่น เป็น รมว.แรงงาน และ นฤมล ภิญโญสินวัฒน์ เป็น รมช.แรงงาน ขณะที่ เอนก เหล่าธรรมทัศน์ จากพรรครวมพลังประชาชาติไทย (รปช.) จะเข้ามารับตำแหน่ง รมว.การอุดมศึกษา วิทยาศาสตร์ วิจัยและนวัตกรรม
*WICE บมจ.ไวส์ โลจิสติกส์ จากคาดการณ์ของนักวิเคราะห์ กำไรไตรมาส 2 จะเติบโตเกือบ 320% จากธุรกิจ Airfreight ที่เร่งตัวตามอุตสากรรมอิเล็คทรอนิกส์ฟื้นตัวแกร่ง และธุรกิจ Cross boarder อาเซียน-จีน ที่ได้รับความนิยมสูงขึ้นอย่างมาก ผนวกกับการจัดการบริหารตู้สินค้าได้ดีตามแผน แนวโน้มครึ่งปีหลังยังสดใสต่อเนื่อง ส่วนราคาหุ้นที่ปรับลงมา เป็นโอกาสที่ทยอยซื้อเลยล่ะ เพราะหลังแจ้งงบตัวเลขกำไรโป่งแบบนี้ คงได้มีวิ่งเหมือนหุ้น DELTA แน่นอน